Derivatives Talk: Single Stock Futures – บล.เอเซีย พลัส
Single Stock Futures Long AMATAM18 AMATA กำไรสุทธิงวด 1 …
1 มิ.ย. 2561

Single Stock Futures
Long AMATAM18
AMATA กำไรสุทธิงวด 1Q61 เท่ากับ 413 ล้านบาท (+65% YoY, +31% QoQ) มาจากธุรกิจขายที่ดินนิคมฯที่ทำรายได้เพิ่มขึ้น 172% YoY นอกจากนี้คาดว่า 2H61 น่าจะเห็นพัฒนาการเชิงบวกทั้งการสร้าง Presale และการรับรู้รายได้ ส่วน พ.ร.บ. EEC ที่มีผลบังคับใช้ มีผลทำให้ราคาที่ดินปรับตัวสูงขึ้น
โดยล่าสุด AMATA มีแผนปรับราคาขายที่ดินในนิคมฯ ที่ชลบุรีขึ้นมาที่บริเวณ 10 ล้านบาท/ไร่ ในส่วนของปัจจัยทางเทคนิค AMATA ราคาสามารถกลับมายืนเหนือ EMA 5 วัน ได้อีกครั้ง ซึ่งแสดงถึงแนวโน้มขาขึ้น (ประเมินโดยใช้วิธี EMA) ประกอบกับ MACD ที่อยู่เหนือแกนศูนย์ และ RSI เหนือ ระดับ 50 ทั้งนี้ ประเมินแนวต้านถัดไปไว้ที่ 23.60 และ 24.50 บาท ตามลำดับ
กลยุทธ์การลงทุน
แนะนำ Follow Long AMATAM18 ที่ 23.30 บาท เป้า 24.80 บาท Cut Loss 0.50 บาทจากทุน
Short MTCM18
MTC ช่วงที่ผ่านมาถูกกดดันจากการแข่งขันที่รุนแรงขึ้นในระบบ ซึ่งจะมีผลกระทบต่อ spread ให้ลดลงมากกว่าที่ฝ่ายวิจัยประเมินไว้ เนื่องจากคู่แข่งทั้ง SAWAD และ บ.เงินติดล้อฯ (บ.ย่อยของ BAY)ปรับดอกเบี้ยลดลง กดดันให้ MTC ต้องปรับลดอัตราดอกเบี้ยลงตามด้วยเพื่อรักษาส่วนแบ่งตลาดสร้างแรงกดดันต่อ yield ของเงินให้สินเชื่อ
นอกจากนี้ยังมีแรงกดดันจาก กฎหมายควบคุม Non-bank ในส่วนของปัจจัยทางเทคนิค MTC ล่าสุดเกิดสัญญาณ Bearish Breakout ออกจากแนวรับ 32.25 บาท ซึ่งอาจทำให้ราคาเสี่ยงต่อการปรับฐาน ประกอบกับ MACD ที่เคลื่อนที่ภายใต้แกนศูนย์ ทั้งนี้ประเมินแนวรับถัดไปไว้ที่ 30.25 บาท
กลยุทธ์การลงทุน
แนะนำรอ Short MTCM18 ที่ 32.25 บาท เป้าทำกำไรที่ 30.00 บาท Cut 0.75 บาทจากทุน